ประกาศคณะกรรมการกํากับหลักทรัพย์และตลาดหลักทรัพย์


ที่ กธ/น/ข. 14/2551


เรื่อง การอนุญาตการประกอบธุรกิจสัญญาซื้อขายล่วงหน้า(ฉบับประมวล)


\_\_\_\_\_\_\_\_\_\_\_\_\_\_\_\_\_\_\_\_\_\_


อาศัยอํานาจตามความในมาตรา 9 และมาตรา 16 วรรคสาม แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 36 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้


ข้อ 1 ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2551 เป็นต้นไป


ข้อ 2 ให้ยกเลิก


(1) ประกาศคณะกรรมการกํากับหลักทรัพย์และตลาดหลักทรัพย์ ที่ กน. 8/2547เรื่อง การออกใบอนุญาตเป็นผู้ประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า ลงวันที่ 23 มกราคม พ.ศ. 2547


(2) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 56/2547 เรื่อง การออกใบอนุญาตเป็นผู้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า ลงวันที่ 25 พฤศจิกายน พ.ศ. 2547


ข้อ 3 ในประกาศนี้


(1) “ใบอนุญาตประกอบธุรกิจสัญญาซื้อขายล่วงหน้าแบบ ส-1” หมายความว่า ใบอนุญาตให้ประกอบธุรกิจสัญญาซื้อขายล่วงหน้าได้หลายประเภทธุรกิจสัญญาซื้อขายล่วงหน้า ประกอบด้วยธุรกิจสัญญาซื้อขายล่วงหน้าประเภทดังต่อไปนี้


(ก) การเป็นตัวแทนซื้อขายสัญญาซื้อขายล่วงหน้า


(ข) การเป็นผู้ค้าสัญญาซื้อขายล่วงหน้า


(ค) การเป็นที่ปรึกษาสัญญาซื้อขายล่วงหน้า


(ง) การเป็นผู้จัดการเงินทุนสัญญาซื้อขายล่วงหน้า


(2) “ใบอนุญาตประกอบธุรกิจสัญญาซื้อขายล่วงหน้าแบบ ส-2” หมายความว่า ใบอนุญาตให้ประกอบธุรกิจสัญญาซื้อขายล่วงหน้าได้หลายประเภทธุรกิจสัญญาซื้อขายล่วงหน้า ประกอบด้วยการเป็นตัวแทนซื้อขายสัญญาซื้อขายล่วงหน้าและผู้ค้าสัญญาซื้อขายล่วงหน้า ที่จํากัดเฉพาะสัญญาซื้อขายล่วงหน้าที่เกี่ยวกับตราสารแห่งหนี้ และการเป็นที่ปรึกษาสัญญาซื้อขายล่วงหน้า


(3) “สัญญาซื้อขายล่วงหน้าที่เกี่ยวกับตราสารแห่งหนี้” หมายความว่า สัญญาซื้อขายล่วงหน้าที่มีสินค้าเป็นหลักทรัพย์อันเป็นตราสารแห่งหนี้ หรือตัวแปรเป็นอัตราดอกเบี้ย หรือตัวแปรที่สํานักงาน ก.ล.ต. ประกาศกําหนด


(4) “ผู้ขอรับใบอนุญาต” หมายความว่า ผู้ขอรับใบอนุญาตประกอบธุรกิจสัญญาซื้อขายล่วงหน้าตามประกาศนี้


(5) “ธนาคารพาณิชย์” หมายความว่า ธนาคารพาณิชย์ตามกฎหมายว่าด้วยธุรกิจสถาบันการเงิน


(6) “บริษัทหลักทรัพย์” หมายความว่า บริษัทหลักทรัพย์ตามกฎหมายว่าด้วยหลักทรัพย์และตลาดหลักทรัพย์


(7) “บริษัท” หมายความว่า บริษัทจํากัดหรือบริษัทมหาชนจํากัด


(8) “กลุ่มนิติบุคคลเดียวกัน” หมายความว่า กลุ่มของนิติบุคคลที่มีความเกี่ยวข้องกันในโครงสร้างการถือหุ้น โดยนิติบุคคลในกลุ่มทุกรายมีความสัมพันธ์ระหว่างกันในลักษณะเป็นบริษัทใหญ่หรือบริษัทย่อย หรือนิติบุคคลในกลุ่มมีผู้ถือหุ้นเป็นนิติบุคคลเดียวกัน ไม่ว่าโดยทางตรงหรือทางอ้อม เป็นจํานวนหรือรวมกันเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของนิติบุคคลนั้น


(9) “บริษัทใหญ่” หมายความว่า


(ก) บริษัทที่ถือหุ้นในผู้ขอรับใบอนุญาตเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของผู้ขอรับใบอนุญาต


(ข) บริษัทที่ถือหุ้นในบริษัทตาม (ก) เกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทนั้น


(ค) บริษัทที่ถือหุ้นในบริษัทอื่นต่อไปเป็นทอด ๆ โดยเริ่มจากบริษัทที่ถือหุ้นในบริษัทตาม (ข) และในแต่ละทอดมีจํานวนเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทอื่นนั้น หรือ


(ง) บริษัทที่ถือหุ้นในผู้ขอรับใบอนุญาตไม่ว่าโดยทางตรงหรือทางอ้อมเป็นจํานวนหรือรวมกันเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของผู้ขอรับใบอนุญาต


(10) “บริษัทย่อย” หมายความว่า


(ก) บริษัทที่มีบริษัทใหญ่ถือหุ้นเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทนั้น


(ข) บริษัทที่มีบริษัทตาม (ก) ถือหุ้นเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทนั้น


(ค) บริษัทที่มีบริษัทอื่นถือหุ้นต่อไปเป็นทอด ๆ โดยเริ่มจากบริษัทที่มีบริษัทตาม (ข) ถือหุ้น และการถือหุ้นของบริษัทอื่นในแต่ละทอดมีจํานวนเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทนั้น หรือ


(ง) บริษัทที่มีบริษัทใหญ่หรือบริษัทอื่นตาม (ก) (ข) หรือ (ค) ถือหุ้นไม่ว่าโดยทางตรงหรือทางอ้อม เป็นจํานวนหรือรวมกันเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทนั้น


(11) “ผู้ถือหุ้นรายใหญ่” หมายความว่า ผู้ที่ถือหุ้นหรือรับประโยชน์จากหุ้นเกินกว่าร้อยละสิบของจํานวนหุ้นที่มีสิทธิออกเสียงทั้งหมดของผู้ขอรับใบอนุญาต


เพื่อประโยชน์ตามความในวรรคหนึ่ง ผู้รับประโยชน์จากหุ้น หมายความถึง ผู้รับประโยชน์จากหุ้นตามที่กําหนดในมาตรา 25 วรรคสี่


(12) “กฎกระทรวงว่าด้วยการอนุญาตการประกอบธุรกิจหลักทรัพย์” หมายความว่า กฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551 ซึ่งออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535


(13) “ใบอนุญาตประกอบธุรกิจหลักทรัพย์แบบ ก” หมายความว่า ใบอนุญาตประกอบธุรกิจหลักทรัพย์แบบ ก ตามกฎกระทรวงว่าด้วยการอนุญาตการประกอบธุรกิจหลักทรัพย์


(14) “ใบอนุญาตประกอบธุรกิจหลักทรัพย์แบบ ข” หมายความว่า ใบอนุญาตประกอบธุรกิจหลักทรัพย์แบบ ข ตามกฎกระทรวงว่าด้วยการอนุญาตการประกอบธุรกิจหลักทรัพย์


(15) “ใบอนุญาตประกอบธุรกิจหลักทรัพย์แบบ ค” หมายความว่า ใบอนุญาตประกอบธุรกิจหลักทรัพย์แบบ ค ตามกฎกระทรวงว่าด้วยการอนุญาตการประกอบธุรกิจหลักทรัพย์


(16) “ใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุน” หมายความว่า ใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุนตามกฎหมายว่าด้วยหลักทรัพย์และตลาดหลักทรัพย์


(17)( “ใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล” หมายความว่า ใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคลตามกฎหมายว่าด้วยหลักทรัพย์และตลาดหลักทรัพย์


ข้อ 4 ประกาศนี้ให้ใช้บังคับแก่การขอรับใบอนุญาตและการออกใบอนุญาตประกอบธุรกิจสัญญาซื้อขายล่วงหน้าดังต่อไปนี้


(1) ใบอนุญาตประกอบธุรกิจสัญญาซื้อขายล่วงหน้าแบบ ส-1


(2) ใบอนุญาตประกอบธุรกิจสัญญาซื้อขายล่วงหน้าแบบ ส-2


(3) ใบอนุญาตประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้า


(4) ใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า


ผู้ขอรับใบอนุญาตตามประกาศนี้ต้องเป็นบริษัทจํากัดหรือบริษัทมหาชนจํากัดซึ่งมีลักษณะตามที่กําหนดในข้อ 5 ข้อ 6 ข้อ 7 หรือข้อ 8 ของหมวด 1 แล้วแต่กรณี


หมวด 1


ผู้ขอรับใบอนุญาต


\_\_\_\_\_\_\_\_\_\_\_\_\_\_\_\_\_\_\_\_\_\_


ข้อ 5 ผู้ขอรับใบอนุญาตประกอบธุรกิจสัญญาซื้อขายล่วงหน้าแบบ ส-1 ต้องเป็น


(1) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์แบบ ก หรือผู้อยู่ระหว่างการขอรับใบอนุญาตดังกล่าว


(2) บริษัทหลักทรัพย์นอกเหนือจากบริษัทหลักทรัพย์ตาม (1) ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ ซึ่งมิได้จํากัดเฉพาะหลักทรัพย์อันเป็นตราสารแห่งหนี้หรือหน่วยลงทุน


(3) ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า ซึ่งมีธนาคารพาณิชย์หรือบริษัทหลักทรัพย์ตาม (1) หรือ (2) รายใดรายหนึ่งเป็นผู้ถือหุ้นเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัท


(4) บริษัทที่จัดตั้งขึ้นใหม่เพื่อขอรับใบอนุญาตประกอบธุรกิจสัญญาซื้อขายล่วงหน้าแบบ ส-1 ซึ่งมีธนาคารพาณิชย์หรือบริษัทหลักทรัพย์ตาม (1) หรือ (2) รายใดรายหนึ่งเป็นผู้ถือหุ้นเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัท


(5) บริษัทหลักทรัพย์นอกเหนือจากบริษัทหลักทรัพย์ตาม (1) และ (2) แต่ไม่รวมถึงสถาบันการเงินที่จัดตั้งขึ้นตามกฎหมายอื่นซึ่งได้รับใบอนุญาตประกอบธุรกิจหลักทรัพย์ภายหลังจากมีสถานะเป็นสถาบันการเงินแล้ว


(6)( ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าที่จํากัดเฉพาะสัญญาซื้อขายล่วงหน้าที่เกี่ยวกับโลหะมีค่า


(7) ธนาคารพาณิชย์


(8) สถาบันการเงินอื่นตามที่คณะกรรมการ ก.ล.ต. กําหนด หรือ


(9) บริษัทนอกเหนือจากบริษัทตาม (4) ที่จัดตั้งขึ้นใหม่เพื่อขอรับใบอนุญาตประกอบธุรกิจสัญญาซื้อขายล่วงหน้าแบบ ส-1


(10)( ผู้ได้รับอนุญาตให้ประกอบธุรกิจการซื้อขายล่วงหน้าประเภทการเป็นนายหน้าซื้อขายล่วงหน้าตามพระราชบัญญัติการซื้อขายสินค้าเกษตรล่วงหน้า พ.ศ. 2542 อยู่ในวันที่คณะรัฐมนตรีมีมติเรื่องแนวทางการดําเนินการรวมตลาดซื้อขายสินค้าเกษตรล่วงหน้า เมื่อวันที่30 ธันวาคม พ.ศ. 2557 และได้ยื่นคําขอรับใบอนุญาตประกอบธุรกิจสัญญาซื้อขายล่วงหน้าแบบ ส-1ก่อนวันที่พระราชบัญญัติดังกล่าวสิ้นผลใช้บังคับ


(11)( ผู้ได้รับใบอนุญาตธุรกิจสัญญาซื้อขายล่วงหน้าสินค้าเกษตรตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการขอรับใบอนุญาตธุรกิจสัญญาซื้อขายล่วงหน้าสินค้าเกษตร


ข้อ 6 ผู้ขอรับใบอนุญาตประกอบธุรกิจสัญญาซื้อขายล่วงหน้าแบบ ส-2 ต้องเป็นบริษัทหลักทรัพย์ที่ได้รับใบอนุญาตประกอบธุรกิจหลักทรัพย์แบบ ข หรือผู้อยู่ระหว่างการขอรับใบอนุญาตดังกล่าว


ข้อ 7 ผู้ขอรับใบอนุญาตประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้าต้องเป็นบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุน หรือผู้อยู่ระหว่างการขอรับใบอนุญาตดังกล่าว


ข้อ 8( ผู้ขอรับใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าต้องเป็น


(1) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์แบบ ค หรือผู้อยู่ระหว่างการขอรับใบอนุญาตดังกล่าว หรือ


(2) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล หรือผู้อยู่ระหว่างการขอรับใบอนุญาตดังกล่าว


ข้อ 9 ผู้ขอรับใบอนุญาตจะได้รับใบอนุญาตประกอบธุรกิจสัญญาซื้อขายล่วงหน้าแบบ ส-1 ต่อเมื่อมีคุณสมบัติดังต่อไปนี้


(1)( มีทุนจดทะเบียนซึ่งชําระแล้วตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดทุนจดทะเบียนซึ่งชําระแล้วของผู้ได้รับใบอนุญาตประกอบธุรกิจสัญญาซื้อขายล่วงหน้า


(2) ไม่มีเหตุอันควรเชื่อได้ว่ามีฐานะทางการเงินที่อาจก่อให้เกิดความเสียหาย หรือมีพฤติการณ์อื่นที่แสดงให้เห็นว่าอยู่ในระหว่างประสบปัญหาทางการเงิน รวมทั้งไม่มีเหตุอันควรเชื่อได้ว่ามีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจ


(3) สามารถดํารงเงินกองทุนและกันเงินสํารองได้ตามหลักเกณฑ์ของกฎหมายที่จัดตั้งนิติบุคคลนั้นหรือกฎหมายที่ควบคุมการประกอบธุรกิจของนิติบุคคลนั้น


(4)( แสดงได้ว่าบุคลากรในธุรกิจตลาดทุนที่ปฏิบัติงานด้านใดด้านหนึ่งดังนี้มีคุณสมบัติและไม่มีลักษณะต้องห้ามตามมาตรา 24 และประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน


(ก) งานเกี่ยวกับการบริหาร กําหนด ควบคุม และกํากับดูแลนโยบายของผู้ขอรับใบอนุญาต


(ข) งานเกี่ยวกับการควบคุม ดูแล และจัดการหน่วยธุรกิจเกี่ยวกับการแนะนําการลงทุน การวางแผนการลงทุน การวิเคราะห์การลงทุนหรือผลิตภัณฑ์ในตลาดทุน การจัดการลงทุน หรือการจัดการสาขาของผู้ขอรับใบอนุญาต


(ค) งานเกี่ยวกับการควบคุม ดูแล และจัดการหน่วยธุรกิจเกี่ยวกับการปฏิบัติการ การกํากับดูแลการปฏิบัติงาน การตรวจสอบกิจการภายใน หรือการบริหารความเสี่ยง


(5) แสดงได้ว่าบุคคลที่เป็นผู้ถือหุ้นรายใหญ่ไม่มีลักษณะต้องห้ามตามมาตรา 25วรรคสอง และประกาศคณะกรรมการกํากับตลาดทุนว่าด้วยลักษณะต้องห้ามของผู้ถือหุ้นรายใหญ่ของผู้ประกอบธุรกิจสัญญาซื้อขายล่วงหน้า และในกรณีที่ผู้ถือหุ้นรายใหญ่เป็นนิติบุคคล กรรมการ ผู้จัดการ และหุ้นส่วนของนิติบุคคลนั้นต้องไม่มีลักษณะต้องห้ามดังกล่าวด้วย


ในกรณีที่เป็นการขอรับใบอนุญาตประกอบธุรกิจสัญญาซื้อขายล่วงหน้าแบบ ส-2 หรือใบอนุญาตประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้าหรือการเป็นผู้จัดการเงินทุนสัญญาซื้อขายล่วงหน้า ผู้ขอรับใบอนุญาตจะได้รับใบอนุญาตประกอบธุรกิจสัญญาซื้อขายล่วงหน้าดังกล่าวต่อเมื่อมีคุณสมบัติตามวรรคหนึ่ง (2) (3) (4) และ (5)


(มิให้นําความในวรรคหนึ่ง (4) มาใช้บังคับกับผู้ขอรับใบอนุญาตประกอบธุรกิจสัญญาซื้อขายล่วงหน้าแบบ ส-1 ที่เป็นนิติบุคคลตามข้อ 5(10) ซึ่งได้ยื่นคําขอรับใบอนุญาตภายในวันที่ 15 ธันวาคม พ.ศ. 2559


หมวด 2


การขอรับใบอนุญาตและการออกใบอนุญาตประกอบธุรกิจสัญญาซื้อขายล่วงหน้า


\_\_\_\_\_\_\_\_\_\_\_\_\_\_\_\_\_\_\_\_\_\_


ข้อ 10( ให้ผู้ขอรับใบอนุญาตยื่นคําขอต่อสํานักงาน ก.ล.ต. พร้อมเอกสารหลักฐานประกอบคําขอตามแบบและวิธีการที่สํานักงาน ก.ล.ต. กําหนด


ข้อ 11( ยกเลิก


ข้อ 12( ในกรณีที่สํานักงาน ก.ล.ต. พิจารณาเห็นว่าผู้ขอรับใบอนุญาตเป็นผู้มีคุณสมบัติถูกต้องและครบถ้วนตามที่กําหนดตามข้อ 9 ให้สํานักงาน ก.ล.ต. เสนอเรื่องต่อคณะกรรมการ ก.ล.ต. เพื่อพิจารณาออกใบอนุญาตภายในหกสิบวันนับแต่วันที่สํานักงาน ก.ล.ต.ได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนและคณะกรรมการ ก.ล.ต. จะพิจารณาให้แล้วเสร็จภายในสามสิบวันนับแต่วันที่ได้รับเรื่องจากสํานักงาน ก.ล.ต.


(ในกรณีที่คณะกรรมการ ก.ล.ต. พิจารณาออกใบอนุญาตประกอบธุรกิจสัญญาซื้อขายล่วงหน้าแบบ ส-2 หรือใบอนุญาตประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้าหรือการเป็นผู้จัดการเงินทุนสัญญาซื้อขายล่วงหน้า ให้แก่ผู้ขอรับใบอนุญาตซึ่งมิได้เป็นผู้ได้รับใบอนุญาตประกอบธุรกิจหลักทรัพย์แบบ ข ใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุน ใบอนุญาตประกอบธุรกิจหลักทรัพย์แบบ ค หรือใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล อยู่ก่อน แล้วแต่กรณี ให้ใบอนุญาตประกอบธุรกิจสัญญาซื้อขายล่วงหน้าดังกล่าวมีผลใช้บังคับต่อเมื่อใบอนุญาตประกอบธุรกิจหลักทรัพย์นั้นมีผลใช้บังคับแล้ว


ใบอนุญาตประกอบธุรกิจสัญญาซื้อขายล่วงหน้า ให้เป็นไปตามแบบท้ายประกาศนี้


ข้อ 13 ผู้ได้รับใบอนุญาตประกอบธุรกิจสัญญาซื้อขายล่วงหน้า ต้องปฏิบัติตามเงื่อนไขดังต่อไปนี้


(1) จะเริ่มประกอบธุรกิจสัญญาซื้อขายล่วงหน้าตามประเภทที่กําหนดในใบอนุญาตได้ต่อเมื่อสํานักงาน ก.ล.ต. ตรวจสอบแล้วเห็นว่าผู้ได้รับใบอนุญาตสามารถแสดงได้ถึงเรื่องดังต่อไปนี้


(ก) มีการบริหารงานที่ดีและมีประสิทธิภาพ


(ข) มีนโยบายและมาตรการในการป้องกันความขัดแย้งทางผลประโยชน์การป้องกันการล่วงรู้ข้อมูลภายในระหว่างหน่วยงานและบุคลากร การควบคุมภายใน และการบริหารความเสี่ยงในการประกอบธุรกิจสัญญาซื้อขายล่วงหน้าตามประเภทที่ขอเริ่มประกอบธุรกิจที่มีประสิทธิภาพ รวมทั้งมีมาตรการในการควบคุมและติดตามให้มีการดําเนินงานตามนโยบายและมาตรการที่วางไว้


(ค) มีระบบงานที่มีความพร้อมในการประกอบธุรกิจสัญญาซื้อขายล่วงหน้าตามประเภทที่ขอเริ่มประกอบธุรกิจ


(ง) มีความพร้อมด้านบุคลากรเพื่อรับผิดชอบงานด้านธุรกิจสัญญาซื้อขายล่วงหน้าตามประเภทที่ขอเริ่มประกอบธุรกิจ


(2) ต้องประกอบธุรกิจสัญญาซื้อขายล่วงหน้าประเภทใดประเภทหนึ่งตามที่กําหนดในใบอนุญาตประกอบธุรกิจสัญญาซื้อขายล่วงหน้าภายในหนึ่งร้อยแปดสิบวันนับแต่วันที่ได้รับใบอนุญาต เว้นแต่ผู้ได้รับใบอนุญาตเป็นบริษัทหลักทรัพย์ซึ่งได้มีการประกอบธุรกิจหลักทรัพย์แล้ว


(3)( ต้องดํารงคุณสมบัติตามข้อ 9 และดําเนินการในเรื่องที่ได้แสดงไว้ใน (1) (ก) (ข) (ค) และ (ง) ตลอดเวลาที่ประกอบธุรกิจสัญญาซื้อขายล่วงหน้า เว้นแต่ผู้ได้รับใบอนุญาตประกอบธุรกิจสัญญาซื้อขายล่วงหน้าแบบ ส-1 เป็นนิติบุคคลตามข้อ 5(10) ซึ่งได้รับการผ่อนผันคุณสมบัติเกี่ยวกับบุคลากรในธุรกิจตลาดทุนตามข้อ 9 วรรคสาม ต้องมีและดํารงคุณสมบัติในเรื่องดังกล่าวตั้งแต่วันที่16 ธันวาคม พ.ศ. 2559


(4) ผู้ได้รับใบอนุญาตประกอบธุรกิจสัญญาซื้อขายล่วงหน้าแบบ ส-1 ซึ่งเป็นนิติบุคคลตามข้อ 5(3) หรือ (4) และได้รับใบอนุญาตก่อนวันที่ 1 มกราคม พ.ศ. 2555 ต้องดํารงโครงสร้างการถือหุ้นและสัดส่วนการถือหุ้นโดยธนาคารพาณิชย์หรือบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ที่มิได้จํากัดเฉพาะหลักทรัพย์ที่เป็นตราสารแห่งหนี้หรือหน่วยลงทุน ตามที่กําหนดไว้ในข้อ 5(3) หรือ (4) แล้วแต่กรณี จนถึงวันที่31 ธันวาคม พ.ศ. 2554


(5) ผู้ได้รับใบอนุญาตประกอบธุรกิจสัญญาซื้อขายล่วงหน้าแบบ ส-1 ดังต่อไปนี้ต้องดํารงสถานะเป็นนิติบุคคลในกลุ่มนิติบุคคลเดียวกันตลอดเวลาที่ประกอบธุรกิจสัญญาซื้อขายล่วงหน้า ทั้งนี้ ตามรายละเอียดโครงสร้างการถือหุ้นที่ได้แสดงไว้ล่าสุดต่อสํานักงาน ก.ล.ต.


(ก) ผู้ได้รับใบอนุญาตที่ได้รับยกเว้นค่าธรรมเนียมใบอนุญาตประกอบธุรกิจสัญญาซื้อขายล่วงหน้าตามข้อ 16(3)


(ข) ผู้ได้รับใบอนุญาตซึ่งมีนิติบุคคลในกลุ่มนิติบุคคลเดียวกันเป็นบริษัทหลักทรัพย์ที่ได้รับใบอนุญาตประกอบธุรกิจหลักทรัพย์แบบ ก และบริษัทหลักทรัพย์ดังกล่าวได้รับส่วนลดค่าธรรมเนียมใบอนุญาตประกอบธุรกิจหลักทรัพย์ตามกฎกระทรวงว่าด้วยการอนุญาตการประกอบธุรกิจหลักทรัพย์


(6)( ผู้ได้รับใบอนุญาตประกอบธุรกิจสัญญาซื้อขายล่วงหน้าแบบ ส-2 หรือใบอนุญาตประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้าหรือการเป็นผู้จัดการเงินทุนสัญญาซื้อขายล่วงหน้า ต้องเป็นบริษัทหลักทรัพย์ที่ได้รับใบอนุญาตประกอบธุรกิจหลักทรัพย์แบบ ข ใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุน ใบอนุญาตประกอบธุรกิจหลักทรัพย์แบบ ค หรือใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล แล้วแต่กรณี ตลอดเวลาที่ประกอบธุรกิจสัญญาซื้อขายล่วงหน้า


ในกรณีที่ผู้ได้รับใบอนุญาตประกอบธุรกิจสัญญาซื้อขายล่วงหน้าไม่สามารถปฏิบัติ


ลให้เป็นไปตามเงื่อนไขที่กําหนดในวรรคหนึ่ง คณะกรรมการ ก.ล.ต. อาจเพิกถอนใบอนุญาตดังกล่าวได้


ข้อ 13/1( การปฏิบัติตามเงื่อนไขเกี่ยวกับการเริ่มประกอบธุรกิจสัญญาซื้อขายล่วงหน้าตามข้อ 13(1) สําหรับผู้ได้รับใบอนุญาตประกอบธุรกิจสัญญาซื้อขายล่วงหน้าแบบ ส-1 ที่ใช้คุณสมบัติการเป็นนิติบุคคลตามข้อ 5(10) ในการขอรับใบอนุญาต ให้พิจารณาภายใต้เงื่อนไขดังต่อไปนี้เพิ่มเติมด้วย


(1) ในกรณีที่ผู้ได้รับใบอนุญาตมีการประกอบธุรกิจซื้อขายล่วงหน้าตามพระราชบัญญัติการซื้อขายสินค้าเกษตรล่วงหน้า พ.ศ. 2542 อย่างต่อเนื่องจนถึงวันที่ยื่นคําขอรับใบอนุญาต โดยการประกอบธุรกิจซื้อขายล่วงหน้าดังกล่าวมีลักษณะเดียวกับประเภทของธุรกิจสัญญาซื้อขายล่วงหน้าที่จะเริ่มประกอบธุรกิจ และผู้ได้รับใบอนุญาตดังกล่าวขอจํากัดขอบเขตการประกอบธุรกิจสัญญาซื้อขายล่วงหน้าที่จะเริ่มประกอบธุรกิจนั้นไว้เฉพาะสัญญาซื้อขายล่วงหน้าที่มีสินค้าหรือตัวแปรเกี่ยวกับสินค้าเกษตร ให้ผู้ได้รับใบอนุญาตสามารถเริ่มประกอบธุรกิจสัญญาซื้อขายล่วงหน้าประเภทนั้นได้โดยไม่ต้องให้สํานักงาน ก.ล.ต. ตรวจสอบความพร้อมในการประกอบธุรกิจ


(2) ในกรณีที่ผู้ได้รับใบอนุญาตได้ขอให้สํานักงาน ก.ล.ต. ตรวจสอบความพร้อมในการประกอบธุรกิจในระหว่างการพิจารณาให้ใบอนุญาต และสํานักงาน ก.ล.ต. ตรวจสอบแล้วเห็นว่าผู้ได้รับใบอนุญาตสามารถแสดงได้ถึงความพร้อมในการประกอบธุรกิจอย่างครบถ้วนตามเงื่อนไขที่กําหนดก่อนวันที่ได้รับใบอนุญาต ให้ถือว่าผู้ได้รับใบอนุญาตมีการปฏิบัติตามเงื่อนไขที่กําหนดแล้ว


ข้อ 14( ภายใต้บังคับข้อ 15 ข้อ 16 และข้อ 17 ค่าธรรมเนียมในการขอรับใบอนุญาตและการออกใบอนุญาตประกอบธุรกิจสัญญาซื้อขายล่วงหน้า ให้เป็นดังนี้


(1) คําขอรับใบอนุญาตประกอบธุรกิจสัญญาซื้อขายล่วงหน้า คําขอละ 30,000 บาท


(2) ใบอนุญาตประกอบธุรกิจสัญญาซื้อขายล่วงหน้าแบบ ส-1 ฉบับละ 5,000,000 บาท


ให้ยกเว้นค่าธรรมเนียมคําขอรับใบอนุญาตตามวรรคหนึ่ง (1) และให้ค่าธรรมเนียมใบอนุญาตตามวรรคหนึ่ง (2) เป็นฉบับละ 4,850,000 บาท สําหรับผู้ขอรับใบอนุญาตดังต่อไปนี้


(1) นิติบุคคลตามข้อ 5(10)


(2) นิติบุคคลตามข้อ 5(11) ซึ่งเป็นผู้ได้รับใบอนุญาตธุรกิจสัญญาซื้อขายล่วงหน้าสินค้าเกษตรตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการขอรับใบอนุญาตธุรกิจสัญญาซื้อขายล่วงหน้าสินค้าเกษตร เนื่องจากใช้คุณสมบัติการเป็นผู้ได้รับอนุญาตให้ประกอบธุรกิจการซื้อขายล่วงหน้าประเภทการเป็นนายหน้าซื้อขายล่วงหน้าตามพระราชบัญญัติการซื้อขายสินค้าเกษตรล่วงหน้า พ.ศ. 2542


เมื่อสํานักงาน ก.ล.ต. ได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนแล้ว ให้ผู้ยื่นคําขอชําระค่าธรรมเนียมคําขอรับใบอนุญาตประกอบธุรกิจสัญญาซื้อขายล่วงหน้าแก่สํานักงาน ก.ล.ต.


ให้ผู้ได้รับใบอนุญาตชําระค่าธรรมเนียมใบอนุญาตในวันที่ได้รับใบอนุญาต


ข้อ 15 ในกรณีที่เป็นการยื่นคําขอรับใบอนุญาตประกอบธุรกิจสัญญาซื้อขายล่วงหน้าพร้อมกับคําขอรับใบอนุญาตประกอบธุรกิจหลักทรัพย์ หากผู้ขอรับใบอนุญาตหรือนิติบุคคลในกลุ่มนิติบุคคลเดียวกันของผู้ขอรับใบอนุญาตได้เสียค่าธรรมเนียมสําหรับคําขอรับใบอนุญาตประกอบธุรกิจหลักทรัพย์ดังกล่าวแล้ว ให้ได้รับยกเว้นค่าธรรมเนียมคําขอรับใบอนุญาตตามประกาศนี้


ข้อ 16 ในกรณีที่เป็นการขอรับใบอนุญาตประกอบธุรกิจสัญญาซื้อขายล่วงหน้าแบบ ส-1 หากผู้ขอรับใบอนุญาตเป็นนิติบุคคลดังต่อไปนี้ ให้ได้รับยกเว้นค่าธรรมเนียมใบอนุญาตตามข้อ 14(2)


(1) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์แบบ ก


(2)( ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าที่มิได้จํากัดเฉพาะสัญญาซื้อขายล่วงหน้าที่เกี่ยวกับตราสารแห่งหนี้หรือโลหะมีค่า


(3) ผู้ขอรับใบอนุญาตซึ่งมีนิติบุคคลในกลุ่มนิติบุคคลเดียวกันเป็นบริษัทหลักทรัพย์ที่ได้รับใบอนุญาตประกอบธุรกิจหลักทรัพย์แบบ ก หรือผู้ได้รับใบอนุญาตประกอบธุรกิจสัญญาซื้อขายล่วงหน้าแบบ ส-1


ข้อ 17( ในกรณีที่เป็นการขอรับใบอนุญาตประกอบธุรกิจสัญญาซื้อขายล่วงหน้าแบบ ส-1 หากผู้ขอรับใบอนุญาตเป็นผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าที่จํากัดเฉพาะสัญญาซื้อขายล่วงหน้าที่เกี่ยวกับโลหะมีค่าให้ลดค่าธรรมเนียมใบอนุญาตที่ผู้ขอรับใบอนุญาตจะต้องเสียเป็นจํานวนที่เท่ากับค่าธรรมเนียมใบอนุญาตประกอบธุรกิจสัญญาซื้อขายล่วงหน้าดังกล่าวที่ผู้ขอรับใบอนุญาตได้เสียไว้แล้ว


หมวด 3


การคืนใบอนุญาตประกอบธุรกิจสัญญาซื้อขายล่วงหน้าเดิม


\_\_\_\_\_\_\_\_\_\_\_\_\_\_\_\_\_\_\_\_\_\_


ข้อ 18 ผู้ขอรับใบอนุญาตประกอบธุรกิจสัญญาซื้อขายล่วงหน้าเพื่อประกอบธุรกิจสัญญาซื้อขายล่วงหน้าเพิ่มขึ้นนอกเหนือจากประเภทที่ได้รับอนุญาตตามใบอนุญาตประกอบธุรกิจสัญญาซื้อขายล่วงหน้าที่ตนมีอยู่เดิม ให้ยื่นคําขอตามที่กําหนดในหมวด 2


ในการยื่นคําขอตามวรรคหนึ่ง ให้ผู้ขอรับใบอนุญาตยื่นคําขอเพื่อคืนใบอนุญาตประกอบธุรกิจสัญญาซื้อขายล่วงหน้าซึ่งตนหรือนิติบุคคลในกลุ่มนิติบุคคลเดียวกันมีอยู่ก่อนวันที่ยื่นคําขอดังกล่าวพร้อมกันด้วย ทั้งนี้ ตามที่กําหนดในข้อ 19 หรือข้อ 20 แล้วแต่กรณี


ข้อ 19( ในกรณีที่เป็นการขอรับใบอนุญาตประกอบธุรกิจสัญญาซื้อขายล่วงหน้าแบบ ส-1 ให้ผู้ขอรับใบอนุญาตดําเนินการเพื่อคืนใบอนุญาตประกอบธุรกิจสัญญาซื้อขายล่วงหน้าดังต่อไปนี้


(1) ใบอนุญาตประกอบธุรกิจสัญญาซื้อขายล่วงหน้าแบบ ส-2 ใบอนุญาตธุรกิจสัญญาซื้อขายล่วงหน้าสินค้าเกษตร ใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า การเป็นที่ปรึกษาสัญญาซื้อขายล่วงหน้า และการเป็นผู้จัดการเงินทุนสัญญาซื้อขายล่วงหน้า ซึ่งผู้ขอรับใบอนุญาตมีอยู่ก่อนวันที่ยื่นคําขอ


(2) ใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า แต่ไม่รวมถึงใบอนุญาตดังนี้ ซึ่งนิติบุคคลในกลุ่มนิติบุคคลเดียวกันมีอยู่ก่อนวันที่ยื่นคําขอ


(ก) ใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าที่จํากัดเฉพาะสัญญาซื้อขายล่วงหน้าที่เกี่ยวกับโลหะมีค่า


(ข) ใบอนุญาตธุรกิจสัญญาซื้อขายล่วงหน้าสินค้าเกษตร


ข้อ 20 ใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า แต่ไม่รวมถึงใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าที่จํากัดเฉพาะสัญญาซื้อขายล่วงหน้าที่เกี่ยวกับทองคําซึ่งนิติบุคคลในกลุ่มนิติบุคคลเดียวกันมีอยู่ก่อนวันที่ยื่นคําขอ


ข้อ 21 ในกรณีที่ผู้ได้รับใบอนุญาตซึ่งต้องดํารงสถานะเป็นนิติบุคคลในกลุ่มนิติบุคคลเดียวกันตามเงื่อนไขที่กําหนดในข้อ 13(5) จะเปลี่ยนแปลงโครงสร้างการถือหุ้นจนทําให้ไม่มีสถานะดังกล่าว หากประสงค์จะประกอบธุรกิจสัญญาซื้อขายล่วงหน้าตามที่ได้รับอนุญาตต่อไป ให้ผู้นั้นยื่นคําขอเพื่อคืนใบอนุญาตประกอบธุรกิจสัญญาซื้อขายล่วงหน้าดังกล่าวต่อสํานักงาน ก.ล.ต. ก่อนวันที่มีการเปลี่ยนแปลงโครงสร้างการถือหุ้น พร้อมกับคําขอรับใบอนุญาตประกอบธุรกิจสัญญาซื้อขายล่วงหน้าประเภทที่ประสงค์จะประกอบธุรกิจสัญญาซื้อขายล่วงหน้าตามที่กําหนดในหมวด 2


ข้อ 22 ในกรณีที่ได้มีการออกใบอนุญาตประกอบธุรกิจสัญญาซื้อขายล่วงหน้าให้แก่ผู้ขอรับใบอนุญาตซึ่งได้ยื่นคําขอเพื่อคืนใบอนุญาตประกอบธุรกิจสัญญาซื้อขายล่วงหน้าตามข้อ 18 วรรคสองหรือข้อ 21 แล้วแต่กรณี ให้ใบอนุญาตที่ออกดังกล่าวมีผลใช้บังคับในวันที่มีการยกเลิกใบอนุญาตที่คืนนั้น


บทเฉพาะกาล


\_\_\_\_\_\_\_\_\_\_\_\_\_\_\_\_\_\_\_\_\_\_


ข้อ 23 ให้ผู้ได้รับใบอนุญาตประกอบธุรกิจสัญญาซื้อขายล่วงหน้าตามประกาศคณะกรรมการกํากับหลักทรัพย์และตลาดหลักทรัพย์ซึ่งถูกยกเลิกโดยประกาศฉบับนี้ ประกอบธุรกิจสัญญาซื้อขายล่วงหน้าตามที่ได้รับอนุญาตต่อไปได้ ภายใต้เงื่อนไขที่กําหนดในใบอนุญาตดังกล่าว


ข้อ 24 คําขอรับใบอนุญาตประกอบธุรกิจสัญญาซื้อขายล่วงหน้าที่ได้ยื่นต่อสํานักงาน ก.ล.ต. ตามประกาศคณะกรรมการกํากับหลักทรัพย์และตลาดหลักทรัพย์ซึ่งถูกยกเลิกโดยประกาศฉบับนี้ หากได้มีการยื่นเอกสารหลักฐานที่ถูกต้องครบถ้วนแล้วก่อนวันที่ประกาศนี้มีผลใช้บังคับ ให้การขอรับใบอนุญาตและการอนุญาตเป็นไปตามประกาศดังกล่าวและประกาศที่เกี่ยวข้องต่อไป


ข้อ 25 ให้ผู้ได้รับใบอนุญาตประกอบธุรกิจสัญญาซื้อขายล่วงหน้าตามประกาศคณะกรรมการกํากับหลักทรัพย์และตลาดหลักทรัพย์ซึ่งถูกยกเลิกโดยประกาศฉบับนี้และยังไม่ได้ประกอบธุรกิจสัญญาซื้อขายล่วงหน้าตามประเภทที่ได้รับใบอนุญาต เริ่มประกอบธุรกิจสัญญาซื้อขายล่วงหน้านั้นได้เมื่อสํานักงาน ก.ล.ต. ตรวจสอบแล้วเห็นว่า ผู้ได้รับใบอนุญาตได้ดําเนินการให้เป็นไปตามคุณสมบัติที่กําหนดในประกาศดังกล่าว เว้นแต่กรณีที่มีความแตกต่างกันเพียงวิธีการซึ่งมิได้ทําให้คุณสมบัติซึ่งแสดงไว้ในคําขอรับใบอนุญาตเปลี่ยนแปลงไปในสาระสําคัญ


ข้อ 26 ให้ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าซึ่งเป็นบริษัทที่จัดตั้งขึ้นใหม่เพื่อขอรับใบอนุญาตดังกล่าวตามประกาศคณะกรรมการกํากับหลักทรัพย์และตลาดหลักทรัพย์ ที่ กธ. 56/2547 เรื่อง การออกใบอนุญาตเป็นผู้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าลงวันที่ 25 พฤศจิกายน พ.ศ. 2547 ซึ่งถูกยกเลิกโดยประกาศฉบับนี้ ดํารงโครงสร้างการถือหุ้นโดยธนาคารพาณิชย์หรือบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ตามประเภทที่กําหนดในประกาศฉบับดังกล่าว ในสัดส่วนที่เกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทจนถึงวันที่ 31 ธันวาคม พ.ศ. 2554


ประกาศ ณ วันที่ 5 พฤศจิกายน พ.ศ. 2551


(นายวิจิตร สุพินิจ)


ประธานกรรมการ


คณะกรรมการกํากับหลักทรัพย์และตลาดหลักทรัพย์